Počinje rekonstrukcija Travničke ceste na putu Zenica – Vjetrenice – Vitez

Predstavnici Direkcije za ceste u sklopu Ministarstva za prostorno uređenje, promet i komunikacije i zaštitu okoliša Zeničko-dobojskog kantona, izvođača radova te nadzora obavili su danas završne konsultacije uoči početka radova na modernizaciji dijela Travničke ceste na regionalnom putu R 441 Zenica – Vjetrenice – Vitez.

Početak radova planiran je za posljednju sedmicu ovog mjeseca, izvođač je “MGV Gradnja” d.o.o. Zavidovići, a rok za završetak radova 30 dana.

S obzirom da se radi o jednoj od najfrekventnijih saobraćajnica na području Zenice, iz Ministarstva za prostorno uređenje, promet i komunikacije i zaštitu okoliša zamolili su za strpljenje jer će se zbog radova mijenjati režim saobraćaja, saopćeno je iz Pres-službe ZDK.